Svjetsko prvenstvo u šahu 2021.
Svjetsko šahovsko prvenstvo 2021. je bio meč između branioca titule sa Svjetskog prvenstva u šahu 2018, Norvežanina Magnusa Carlsena i Rusa Jana Nepomnjaščija, pobjednika Turnira kandidata 2020/21, kako bi se odredio svjetski prvak. Meč se održavao pod okriljem FIDE u Ujedinjenim Arapskim Emiratima u Dubaiju od 26. novembra do 16. decembra 2021. Prvenstvo se isprva trebalo održati od 20. decembra 2020. u Dubaiju u okviru svjetske izložbe Expo 2020, ali je zbog pandemije COVID-19 odgođeno, kao i izložba za 2021. godinu. Komercijalni organizator prvenstva je firma World Chess. Nakon jedanaest partija, s četiri pobjede i sedam remija, pobijedio je Magnus Carlsen.